Касцёл Унебаўзяцця Найсвяцейшай Дзевы Марыі (Старыя Дарогі)

Касцёл Унебаўзяцця Найсвяцейшай Дзевы Марыі — мураваны каталіцкі храм у горадзе Старыя Дарогі Мінскай вобласці. Знаходзіцца на вул. Парыжскай камуны. Гісторыя Парафія існуе з 1994 года, была пабудавана часовая капліца. Касцёл пачалі будаваць у 2014 годзе. 13 жніўня 2016 года мітрапаліт Мінска-Магілёўскі Тадэвуш Кандрусевіч заклаў капсулу з каменем са Святой зямлі ў сцяну касцёла. 5 студзеня 2017 года было завершана ўзвядзенне купала на касцёле. З 2019 года ў касцёле праводзяцца службы. Архітэктура Пабудаваны з чырвонай цэглы. Праект касцёла распрацаваў салігорскі архітэктар Уладзімір Гаралікоў. Паводле праекта касцёл шырынёй — 12,3 м, даўжынёй — 23,1 м, вышынёй — 21 м. Пробашчы парафіі Алексій Рамановіч. Зноскі Спасылкі Касцёл Унебаўзяцця Найсвяцейшай Дзевы Марыі (Старыя Дарогі) на сайце Catholic.by (бел.)